text: Súkklu og triathlonfelag stovnað í Norðoyggjum
text: #000000
text: Leygardagin 22. mai varð enn eitt súkklu og triathlonfelag sett á stovn, tá ið stigtakarar í Klaksvík møttust til stovnandi aðalfund.
text: #000001
text: Tað var ein gleðiligur dagur, har skipað var fyri barnavenjing og stuttleika í skúlagarðinum. Ein ferðslubreyt frá Ráðnum fyri Ferðslutryg var sett upp í einum av góðu plássunum um skúlan, meðan Fjallasúkklufelagið var á vitjan og hevði tikið BMX súkklur og verju við til øll børn at royna á einum av hinum plássunum har ein skate og BMX rampa er sett upp. Børnini hugnaðu sær og sloppu at royna seg, og tað er eyðsýnt, hvussu nógv tað merkir fyri menningina hjá børnum at góðir møguleikar eru at spæla. Tey vaksnu hugnaðu sær eisini í skúlagarðinum og fóru síðani ein túr saman á kappsúkklu í Klaksvík.
text: #000002
text: Felagið hevur enn ikki fingið navn og fer at lýsa eina navnakapping í næstum. Stigtakararnir vísa á, at ynskið er, at felagið umboðar allar Norðoyggjar og eisini allar ítróttargreinarnar undir Sersambandinum fyri Súkkling og Triathlon.
text: #000003
text: Felagið kemur at fevna um súkkling, fjallasúkkling, triathlon og aðrar greinar sum fólk eru áhuga í. Vit ynskja, at við tíðini skal hetta felag kunna fevna so vítt sum gjørligt, men tað tekur tíð at byggja upp, og tí vilja vit fegin hoyra frá fólki, ið hava hugskot og møguliga kunnu taka ábyrgd eisini. Tildømis kundi verði áhugavert at hoyrt frá fólki, ið eiga eina fjallasúkklu, og um tey eru áhugað í skipaðari venjing. Sum er, eru nakrir, sum javnan møtast til ein súkklutúr á kappsúkklu, og fara vit at royna at leggja hetta ein fastan dag, við føstum tíðspunkti. Higartil hava fólk verið sera jalig, og stuðul er at merkja í hvørjari samtalu bæði frá borgarum, komunu, ítrottarfeløgum og vinnulívinum. Síðan vilja vit takkað SST og Fjallasúkklufelagnum fyri sera góðum stuðul higartil. Eru spurningar kunnu fólk meira enn so venda sær til okkum fyri at hoyra nærri.
text: #000004
text: Sersambandið fyri Súkkling og Triathlon fer at ynskja felagnum í Norðoyggjum hjartaliga til lukku og bestu eydnu.
text: #000006